b'\n_START_ARTICLE_\nAnton Stepanovi\xc4\x8d \xc4\x8calikov\n_START_SECTION_\n\xc5\xbdivljenje\n_START_PARAGRAPH_\nLeta 1774 je vstopil v Preobra\xc5\xbeenski polk in \xc5\xbee istega leta se je udele\xc5\xbeil kampanje proti Turkom. Leta 1778 je bil preme\xc5\xa1\xc4\x8den v \xc4\x8cernigovski karabinjerski polk, s katerim se je udele\xc5\xbeil tur\xc5\xa1ke kampanje v letih 1789-92. Leta 1790 je bil povi\xc5\xa1an v majorja, nato pa je bil naslednje leto preme\xc5\xa1\xc4\x8den v Peterbur\xc5\xa1ki dragonski polk; v sestavi tega polka se je udele\xc5\xbeil zatrtja poljskega upora leta 1794._NEWLINE_Leta 1796 je bil preme\xc5\xa1\xc4\x8den v Sumijski huzarski polk; tu je bil leta 1798 povi\xc5\xa1an v podpolkovnika. S polkom se je udele\xc5\xbeil italijansko-\xc5\xa1vicarske kampanje leta 1799; za zasluge je bil naslednje leto povi\xc5\xa1an v polkovnika. Udele\xc5\xbeil se je bitke pri Austerlitzu, v kateri je bil ranjen. Leta 1807 se je ponovno bojeval proti Francozem._NEWLINE_3. decembra 1807 je bil imenovan za poveljnika ulanskega polka in 12. decembra istega leta je bil povi\xc5\xa1an v generalmajorja. Med patriotsko vojno je bil polkovni poveljnik ter isto\xc4\x8dasno poveljnik 2. brigade lahke gardne konjeni\xc5\xa1ke divizije. Polku je poveljeval vse do 7. decembra 1817; 17. julija 1818 pa je postal poveljnik celotne lahke gardne konjeni\xc5\xa1ke divizije, kateri je poveljeval do smrti.'